Útvar hlavného kontrolóra
Mesta Košice

                                                                   S p r á v a
 o výsledku kontroly

	V súlade s oprávnením podľa zákona č. 369/1990 Zb. o obecnom zriadení v znení neskorších zmien a doplnkov a na základe plánu kontrolnej činnosti na II. polrok 2008, vykonal Útvar hlavného kontrolóra mesta Košice v čase od 1. 8. 2008 do 3. 10. 2008  kontrolu použitia finančných prostriedkov na projekt Európske hlavné mesto kultúry 2013 na MMK za obdobie roka 2007.

I.	Rozpočet

Výdavky, resp. rozpočet na projekt Európske hlavné mesto kultúry 2013 (EHMK 2013) boli schválené v rámci rozpočtu mesta Košice na rok 2007 uznesením MZ číslo 25 dňa 22. 2. 2007. Schválený rozpočet bol v priebehu rozpočtového roka upravovaný päťkrát.

Rozpočet projektu EHMK 2013  bol schválený na rok 2007 nasledovne:

Schválený rozpočet EHMK 2013 vo výške              8 150 000 Sk
1. úprava                                                                                     -
2. úprava                                                                                     -
3. úprava                                                                                     -
4. úprava                                                                       74 000 Sk (Uznesením MZ  č. 307)
      5. úprava                                                                       45 000 Sk (V zmysle bodu C – 4. úprava) 
      Upravený rozpočet                                                8 269 000 Sk

Úprava rozpočtu projektu EHMK 2013 bola schválená uznesením MZ č. 307 zo dňa 13. 12. 2007. Čiastky o ktoré bol zvýšený rozpočet projektu EHMK 2013 poskytli sponzori na propagáciu mesta.

Schválená čiastka 8 150 tis. Sk na  projekt EHMK  2013 predstavuje výdavky spojené s týmto projektom:
-	Náklady na projektové práce,
-	Podporné kultúrne podujatia,
-	Organizovanie medzinárodnej konferencie,
-	Organizovanie workshopu Košice,
-	Spolufinancovanie projektov medzinárodnej spolupráce,
-	Návrh a realizácia kultúrneho portálu – webstránky EHMK Košice.

V roku 2007 boli rozpočtované na EHMK 2013  finančné prostriedky  vo výške 8 150 000 Sk. Upravený rozpočet bol vo výške 8 269 000 Sk a čerpanie vo výške 6 925 307,84 Sk, t. j. 83,75 % plnenie.
Kontrolou účtovných dokladov nebolo zistené neefektívne nakladanie s finančnými prostriedkami ani porušenie všeobecne právnych predpisov. Účtovné doklady boli zaúčtované v súlade so zákonom č. 431/2002 Z. z. o účtovníctve. Súčasťou účtovného dokladu je kontrolný list,  na ktorom je uvedená osoba  zodpovedná za priebežnú a predbežnú kontrolu faktúry, ako aj vyjadrenia pracovníkov zodpovedných za výber dodávateľa v rámci verejného obstarávania až po prevzatie tovaru, prác a služieb.

Čerpanie bežných výdavkov spojených s projektom EHMK 2013 bolo v súlade s upraveným rozpočtom. Kontrolou účtovnej dokumentácie nebolo zistené porušenie účelovosti použitia finančných prostriedkov. Čerpanie podľa jednotlivých položiek bolo nasledovné:

Položka	Názov položky	Čerpanie v Sk	
631 z toho:	Cestovné náhrady	390 839,96	
631 001	   Tuzemské	29 710,00	
631 002	   Zahraničné	361 129,96	
633 z toho:	Materiál	5 627,00	
633 002	   Výpočtová technika	1 210,00	
633 003	   Telekomunikačná technika	359,00	
633 006	   Všeobecný materiál	4 058,00	
636 z toho:	Nájomné	39 750,00	
636 001	   Budov, objektov iných častí	24 255,50	
636 002	   Prevádzkových strojov	15 495,00	
637 z toho:	Služby	6 473 684,74	
637 001	   Školenia, kurzy, porady	70 265,20	
637 002	   Konkurzy a súťaže	52 750,00	
637 003	   Propagácia, reklama, inzercia	1 094 163,80	
637 004	   Všeobecné služby dod. spôsobom	4 488 040,50	
637 005	   Špeciálne služby	165 300,00	
637 007	   Cestovné náhrady iným než vlastným	108 190,24	
637 011	   Štúdie, expertízy, posudky	196 350,00	
637 014	   Stravovanie	298 448,00	
637 015	   Poistné	180,00	
642 006	Členské príspevky	15 402,64	
Výdavky celkom	6 925 307,84	

	Z prehľadu je zrejmé, že najviac finančných prostriedkov bolo čerpaných na cestovné náhrady a služby. Kontrole boli podrobené zmluvy na realizovanie služieb v rámci projektu EHMK 2013. Pri čerpaní finančných prostriedkov na tieto projekty neboli zistené nedostatky.
	Pri kontrole účtovných dokladov nebolo zistené porušenie zákona č. 431/2002 Z. z. o účtovníctve, zákona č. 502/2001 Z. z. o finančnej kontrole a zákona č. 583/2004 Z. z. o rozpočtových pravidlách. V dôsledku toho sa protokol o výsledku kontroly nevypracuje.

	            Súčasťou záznamu o kontrole sú prehľady uzavretých príkazných zmlúv na poskytnutie služieb v rámci projektu EHMK 2013.

v Košiciach: 30. 9. 2008
    Ing. Richard Hojer                                                                                                                                                                                                                         Hlavný kontrolór mesta Košice